Cindy Crawfordová

Cynthia Ann „Cindy“ Crawfordová (* 20. február 1966, DeKalb, Illinois, USA) je americká modelka. Jej úspech na módnych mólach jej umožnil moderovanie spoločenských akcií a herecké príležitosti.

Životopis 
V šestnástich rokoch jej pre modeling objavil novinový fotograf. Nasledujúci rok sa stala finalistkou súťaže Look of the Year agentúry Elite, ktorej chicagska pobočka ju začala zastupovať.

V roku 1984 ukončila stredoškolské štúdia na DeKalb High School. Následne získala štipendium na Northwestern University v obore chemické inžinierstvo. Na vysokej škole strávila len polovicu prvého semestra a plne sa začala venovať modelingu. V roku 1986 sa presťahovala do New Yorku na Manhattan, kde uzavrela zmluvu s pobočkou modelingovej spoločnosti Elite.

V 80. a 90. rokoch patrila k predným topmodelkám, objavovala sa na predných stranách módnych časopisov vrátane Vogue, W, People, Harper's Bazaar, Elle, Cosmopolitan a Allure. Stala sa súčasťou radu reklamných kampaní napríklad pre značky Gianni Versace, Escada, Revlon, rovnako tak natáčala televízne spoty napr. pre firmu Pepsi. V rokoch 1989 – 1995 bola hlavnou postavou módneho relácii House of Style na hudobnej televíznej stanici MTV.

V roku 1987 sa prvýkrát objavila na filmovom plátne v malej úlohe snímke Tajomstvo môjho úspechu. Hlavnú ženskú úlohu si zahrala až v roku 1995 vo filme Ako štvaná zver vedľa Williama Baldwina. Nasledovalo niekoľko menších rolí v komerčne neúspešných filmových projektoch.

V júli 1988 nafotila sériu obnažených fotografií pre časopis Playboy. Po desiatich rokoch v októbri 1998 sa na stránky časopisu vrátila v odvážnejších snímkach. Pravidelne sa umiestňovala na popredných pozíciách najkrajších žien, ktoré sú vyhlasované rôznymi časopismi a agentúrami. Aktívnu kariéru modelky ukončila v roku 2000. Pod názvom Cindy Crawford Home Collection vytvorila nový rad nábytku vyrábaného spoločnosťou HM Richards Inc. Rovnako tak má nábytkovú radu u firmy Raymour & Flanigan.

Od roku 1998 je jej druhým manželom Rande Gerber, s ktorým má syna Presley Walkera (*1999) a dcéru Kaiu Jordan (* 2001). Prvým manželom bol americký herec Richard Gere (1991 – 1995). Podporuje tiež charitatívnu činnosť, ktorá sa zameriava na liečbu a výskum leukémie. Hlavným dôvodom výberu tejto oblasti bola smrť jej štvorročného brata na túto chorobu.

Herecká filmografia 
 1987 – Tajomstvo môjho úspechu 
 1989 – House of Style (TVS)
 1995 – Ako štvaná zver
 1998 – Elmopalooza! (TV) 
 1998 – Klub 54 
 1999 – Ladies & amp; Gentlemen: The Best of George Michael (video film)
 2000 – Bodyguards – Guardia del corpo 
 2000 – The Simian Line 
 2000 – We Married Margo
 2001 – According to Jim (TVS)

Dokumenty 
 1992 – In a New Light (televízny film)
 1995 – Catwalk 
 1995 – unzipped
 1998 – Beautopia 
 1998 – Intimate Portrait: Cindy Crawford (TV film)
 2005 – Tsunami Aid: A Concert of Hope (TV film)
 2008 – Consuming Kids: The Commercialization of Childhood

Televízne programy 
 1975 – Good Morning America 
 1981 – Wetten, dass ..?
 1981 – Entertainment Tonight 
 1994 – Howard Stern

Video 
 1992 – Cindy Crawford: Shape Your Body Workout  
 1993 – Cindy Crawford: The Next Challenge Workout 
 2000 – Cindy Crawford: A New Dimension 
 2014 – Taylor Swift: Bad Blood (videoklip)

Referencie

Iné projekty

Externé odkazy 
 
 
 Domovská stránka Cindy Crawford
 Cindy Crawford 
 Rozhovor pre Playboy: Cindy Crawford

Zdroj 

Modelky USA
Herečky USA
Osobnosti z Illinoisu
Absolventi Northwestern University